b'\n_START_ARTICLE_\nKunai\n_START_PARAGRAPH_\nKunai (jap. \xe8\x8b\xa6\xe7\x84\xa1)\xc2\xa0\xe2\x80\x93 japoni\xc5\xa1kas, pana\xc5\xa1us \xc4\xaf peil\xc4\xaf, \xc4\xafrankis, kaip manoma, kil\xc4\x99s nuo m\xc5\xabrininko ment\xc4\x97s. Yra dvi kunai r\xc5\xab\xc5\xa1ys: trumpasis kunai (\xe5\xb0\x91\xe8\x8b\xa6\xe7\x84\xa1, sh\xc5\x8d-kunai) bei didysis kunai (\xe5\xa4\xa7\xe8\x8b\xa6\xe7\x84\xa1, dai-kunai). Geras pavyzdys, kaip paprastas \xc4\xafrankis, gali tapti daugiafunkciniu ginklu, kovos men\xc5\xb3 eksperto rankose. \xc5\xa0is \xc4\xafrankis da\xc5\xbenai siejamas su nindz\xc4\x97mis, kurie j\xc4\xaf naudoja i\xc5\xa1skaptuoti skyl\xc4\x97ms tvorose.\n_START_SECTION_\nKonstrukcija\n_START_PARAGRAPH_\nKunai paprastai b\xc5\xabdavo gaminamas nuo 20\xc2\xa0cm iki 60\xc2\xa0cm ilgio. Kunai buvo naudojamas paprast\xc5\xb3 \xc5\xbemoni\xc5\xb3, kaip daugiafunkcinis sodo \xc4\xafrankis arba akmenskald\xc5\xbei\xc5\xb3 bei m\xc5\xabrinink\xc5\xb3. Kunai n\xc4\x97ra peilis, bet labiau gimingas lau\xc5\xbetuvui. Kunai a\xc5\xa1menys buvo nea\xc5\xa1tr\xc5\xabs, daromi i\xc5\xa1 mink\xc5\xa1to metalo, nes \xc4\xafrankis buvo skirtas dau\xc5\xbeyti tinkui ir medienai, kasti \xc5\xbeemei arba vietoj lau\xc5\xbetuvo. Paprastai, nugal\xc4\x85sdavo tik vir\xc5\xa1\xc5\xabn\xc4\x97l\xc4\x99. B\xc5\xabdai, kuriais kunai buvo naudojamas b\xc5\xabt\xc5\xb3 gal\xc4\x97j\xc4\x99 sunaikinti tok\xc4\xaf termi\xc5\xa1kai apdorot\xc4\x85 ir i\xc5\xa1gal\xc4\x85st\xc4\x85 ginkl\xc4\x85, kaip peil\xc4\xaf._NEWLINE_Kunai paprastai tur\xc4\x97jo lapo formos a\xc5\xa1menis ir ranken\xc4\x85 su \xc5\xbeiedu ant buo\xc5\xbeel\xc4\x97s, kur\xc4\xaf buvo galima pakabinti ant virvut\xc4\x97s arba dir\xc5\xbeo. Tai leisdavo kunai suri\xc5\xa1ti su pagaliu ir pagaminti tiesi\xc4\x85 iet\xc4\xaf. Taip pat buvo galima kunai priri\xc5\xa1ti prie rankos ir \xc5\xa1itaip u\xc5\xbemaskuoti ginkl\xc4\x85. Arba naudoti vietoj inkaro arba kobinio, v\xc4\x85\xc5\xa1o._NEWLINE_Prie\xc5\xa1ingai paplitusiai nuomonei, kunai nebuvo m\xc4\x97tomas ginklas, bet naudojamas kaip pjaunamasis ar duriamasis ginklas. Vis d\xc4\x97lto j\xc4\xaf buvo galima ir m\xc4\x97tyti.\n_START_SECTION_\nPritaikymas kovai\n_START_PARAGRAPH_\nPrie\xc5\xa1ingai nei \xc5\xa0aolino vienuoliai Kinijoje, dauguma nindzi\xc5\xb3 naudojo ginklus, kurie buvo kil\xc4\x99 i\xc5\xa1 \xc5\xbeemdirbyst\xc4\x97s \xc4\xafranki\xc5\xb3. Kadangi kunai buvo pigiai gaminami, patogaus svorio, lengvai i\xc5\xa1galandami \xc5\xbeemdirbi\xc5\xb3 \xc4\xafrankiai, i\xc5\xa1 j\xc5\xb3 buvo galima greitai pagaminti paprastus ginklus._NEWLINE_Kaip ir su \xc5\xa1urikenais bei ninjutsu, senov\xc4\x97s nindzi\xc5\xb3 legend\xc5\xb3 i\xc5\xa1p\xc5\xabtimas suvaidino svarb\xc5\xb3 vaidmen\xc4\xaf, kuriant \xc5\xa1iuolaikin\xc4\xaf pop kult\xc5\xabrin\xc4\xaf kunai \xc4\xafvaizd\xc4\xaf. Nindzi\xc5\xb3 mitologijoje kunai vaizduojamas, kaip japoni\xc5\xa1kas peilis, naudojamas, kaip m\xc4\x97tomas bei duriamas ginklas._NEWLINE_Kaip ginklas, kunai yra daug didesnis ir sunkesnis u\xc5\xbe \xc5\xa1uriken\xc4\x85 bei, tur\xc4\x97damas ranken\xc4\x85, gali b\xc5\xabti naudojamas artimoje kovoje daug efektyviau u\xc5\xbe \xc5\xa1uriken\xc4\x85._NEWLINE_Yra kelio kunai r\xc5\xab\xc5\xa1ys: trumpasis kunai, ilgasis kunai, siaur\xc5\xb3 a\xc5\xa1men\xc5\xb3 tipo kunai, dantytas kunai ir pla\xc4\x8dia\xc5\xa1menis kunai. Kai kuriais atvejai, kunai bei shikoro\xc2\xa0\xe2\x80\x93 pla\xc4\x8diaa\xc5\xa1menis pj\xc5\xabklas, su durklo tipo rankena, yra labai sunk\xc5\xabs atskirti.'